01130103 | Jaarboeke 2018 | Universiteit van Pretoria
Program: BA Beeldende Kunste
01130103 Fakulteit Geesteswetenskappe Minimum duur van studie: 4 jaar Totale krediete: 486
Lewensoriëntering word uitgesluit wanneer die TPT bereken word.?
Departementele keuring is nodig om vir hierdie program te kan registreer. Alhoewel kuns as Graad 12-vak nie ’n vereiste is nie, moet ’n kandidaat sy/haar kreatiewe potensiaal en toewyding tot die gekose veld van studie demonstreer ten einde te oorweeg te word vir die merietekeuring. Daar word derhalwe van kandidate verwag om ’n portefeulje van werk voor te lê vir meriete keuringsoorweging en, indien uitgenooi, om ’n reeks toelatingsprosesse deur te gaan, sowel as om ’n onderhoud te voer met ’n keuringspaneel. Kontak die koördineerder in hierdie verband. ’n Student wat hierdie program kies, moet gedurende die derde en vierde studiejare ses weke indiensopleiding, wat deur die koördineerder goedgekeur is, voltooi.
Om tot die tweede studiejaar bevorder te word, moet 'n student die volgende modules slaag: BKK 100, VIT 100, VKK 111, 121 en 123.
Om tot die derde studiejaar bevorder te word, moet 'n student al die kernmodules vir die tweedejaar voorgeskryf, slaag.
Om tot die vierde studiejaar bevorder te word, moet 'n student al die kernmodules vir die derdejaar voorgeskryf, slaag.
Afwyking van hierdie bevorderingsvereistes mag deur die Dekaan op aanbeveling van die departe­mentshoof goedgekeur word.
To be promoted to the second year of study, a student should pass the following modules: BKK 100, VIT 100, VKK 111, 121, and 123.
Beeldende kunste (1) 100
‘n Ondersoek na die professie van die kunstenaar. Inleiding tot die fundamentele elemente en beginsels van twee- en drie-dimensionele kunswerke. Analise van kunswerke. Sintese en toepassing van verworwe kennis met geselekteerde mediums, materiale en tegnieke.
Professionele kunspraktyk (1) 100
*Vereis departementele keuring
Verwerwing van praktiese vaardighede en direkte toepassing van ateljeepraktyk in ‘n wye verskeidenheid kunsprosesse, -tegnieke en -materiale. Algemene kunsopleiding wat fokus op markverwante kunsaktiwiteite.
To be promoted to the third year of study, a student should pass all the core modules prescribed for the second year of study.
Beeldende kunste (2) 200
Tegniek, medium en stylrigting in die beeldende kunste fokus op diversiteit van tegnieke, mediums en stylrigtings. Vorm en inhoud van twee- en drie-dimensionele kunswerke word ondersoek. Probleemoplossingsmetodologieë word gevolg om vaardighede te ontwikkel in die tradisionele dissiplines van die kunste, bv. skilderkuns, beeldhoukuns, grafiese drukkuns, tekenkuns en nuwe media.
Professionele kunspraktyk (2) 200
*Vereis departementele keuring Gevorderde tegniese en tegnologiese toepassings in twee-dimensionele en drie-dimensionele kuns, toegepaste kuns en elektroniese kuns.
To be promoted to the fourth year of study, a student should pass all the core modules prescribed for the third year of study.
Beeldende kunste (3) 300
Visuele navorsingsvaardighede en kritiese vraagstukke in die visuele kunste beklemtoon persoonlike kunsskepping en eksplorasie van materiaal. Benadering tot tegniek, medium, styl en inhoud in skilder- en beeldhoukuns, grafiese drukkuns en nuwe media gee aanleiding tot eie identiteit in ‘n Suid-Afrikaanse konteks.
Professionele kunspraktyk (3) 300
*Vereis departementele keuring Navorsing, ontwikkeling en loopbaanvoorbereiding in ateljeepraktyk en markgerigte kunsaktiwiteite, kunsbestuur en kunsonderrig.
Beeldende kunste (4) 400
*Spesialiseringsveld is onderhewig aan goedkeuring deur departementshoof.
Professionele praktyk. Die student moet op ‘n professionele vlak in ‘n geselekteerde area van die visuele kunste funksioneer. Twee- en driedimensionele kunswerke, elektroniese media of enige ander toegepaste veld in visuele kunste word op honneursvlak nagevors en in die praktyk toegepas.
Navorsing: Beeldende kunste 401
Hierdie module behels ‘n studie van kritiese benaderings tot en hedendaagse diskoerse in die beeldende kunste, sowel as die vaardighede om kontemporêre en historiese visuele diskoerse binne die internasionale en plaaslike kulturele sowel as die professionele paradigmas te kontekstualiseer.